Bali United F.C. itu apa sih? Jelaskan dalam bahasa bali ya

Bali United F.C. (sadurungnyané mawasta Persisam Putra Samarinda) inggih punika silih tunggil klub sépak bola Indonésia, sané magenah ring Stadion Kaptén I Wayan Dipta, Kabupatén Gianyar, Provinsi Bali, Indonésia. Klub puniki duk sané lintang mawasta Persatuan Sepak Bola Indonésia Samarinda (Persisam), salanturnyané wastan punika kagentosin dados tim Perserikatan miwah Putra Samarinda saking Galatama. Ring tanggal 15 Fébruari 2015, Putra Samarinda kaambil olih pengusaha saking Indonésia, Pieter Tanuri, sané sadurungnyané katibén kawewehin finansial nyantos pamuputné magingsir kandang ka Bali miwah magentos wasta dados Bali United F.C.

Ring pinanggal 17 Juni 2019, Bali United dados klub kapertama sané madué saham go public ring Asia Tenggara miwah kedua ring Asia. Ring pamahbah perdagangan perdananyané, harga saham perusahaan sayan nincap 69,14 persén ka level Rp.296 per saham saking nilai saham perdana Rp.175 per lembar. Klub puniki ngelepas 33,33% padruwénnyané total 2 miliar unit saham. Sakadi punika, dana sané kapolihang olih klub puniki sawatara 350 miliar rupiah.